62005CO0407_EL
Αντικείμενο της υπόθεσης
Διατακτικό
Αντικείμενο της υπόθεσης
Αντικείμενο
Αίτηση εκδόσεως προδικαστικής αποφάσεως — Hof van Cassatie van België — Ερμηνεία του άρθρου 11α του κανονισμού (ΕΟΚ) 1062/87 της Επιτροπής, της 27ης Μαρτίου 1987, για τις διατάξεις εφαρμογής και τα μέτρα απλουστεύσεως του καθεστώτος κοινοτικής διαμετακομίσεως (EE L 107, σ. 1), άρθρου το οποίο προστέθηκε από το άρθρο 1 του κανονισμού (ΕΟΚ) 1429/90 της Επιτροπής, της 29ης Μαΐου 1990, για την τροποποίηση του κανονισμού (ΕΟΚ) 1062/87 (EE L 137, σ. 1), του άρθρου 34 του κανονισμού (ΕΟΚ) 2726/90 του Συμβουλίου, της 17ης Σεπτεμβρίου 1990, περί κοινοτικής διαμετακομίσεως (EE L 262, σ. 1), και του άρθρου 49 του κανονισμού (ΕΟΚ) 1214/92 της Επιτροπής, της 21ης Απριλίου 1992, για τις διατάξεις εφαρμογής και τα μέτρα απλουστεύσεως του καθεστώτος κοινοτικής διαμετακομίσεως (EE L 132, σ. 1) — Είσπραξη εισαγωγικών δασμών — Γνωστοποίηση, από το τελωνείο αναχωρήσεως, προς τον κύριο υπόχρεο με την οποία ο τελευταίος καλείται να αποδείξει το νομότυπο της πράξεως ή τον τόπο όπου διαπράχθηκε η παράβαση — Μη ανακοίνωση της προθεσμίας — Συνέπειες όσον αφορά τη νομιμότητα της γνωστοποιήσεως και την είσπραξη της τελωνειακής οφειλής
Διατακτικό
Διατακτικό
Το Δικαστήριο διατάσσει:
Το άρθρο 36, παράγραφος 3, του κανονισμού (ΕΟΚ) 222/77 του Συμβουλίου, της 13ης Δεκεμβρίου 1976, περί κοινοτικής διαμετακομίσεως, όπως τροποποιήθηκε με τον κανονισμό (ΕΟΚ) 474/90 του Συμβουλίου, της 22ας Φεβρουαρίου 1990, για την κατάργηση της καταθέσεως του δελτίου διελεύσεως κατά τη διέλευση εσωτερικών συνόρων της Κοινότητας, σε συνδυασμό με το άρθρο 11α του κανονισμού (ΕΟΚ) 1062/87 της Επιτροπής, της 27ης Μαρτίου 1987, για τις διατάξεις εφαρμογής και τα μέτρα απλουστεύσεως του καθεστώτος κοινοτικής διαμετακομίσεως, όπως τροποποιήθηκε με τον κανονισμό (ΕΟΚ) 1429/90 της Επιτροπής, της 29ης Μαΐου 1990, καθώς και το άρθρο 34 του κανονισμού (ΕΟΚ) 2726/90 του Συμβουλίου, της 17ης Σεπτεμβρίου 1990, περί κοινοτικής διαμετακομίσεως, σε συνδυασμό με το άρθρο 49 του κανονισμού (ΕΟΚ) 1214/92 της Επιτροπής, της 21ης Απριλίου 1992, για τις διατάξεις εφαρμογής και τα μέτρα απλουστεύσεως του καθεστώτος κοινοτικής διαμετακομίσεως, πρέπει να ερμηνευθούν υπό την έννοια ότι το τελωνείο αναχωρήσεως πρέπει υποχρεωτικά να αναφέρει στον διασαφιστή την τρίμηνη προθεσμία εντός της οποίας πρέπει να αποδειχθεί στο τελωνείο αναχωρήσεως, κατά ικανοποιητικό για τις αρμόδιες αρχές τρόπο, το νομότυπο της πράξεως διαμετακομίσεως ή ο τόπος όπου πράγματι διαπράχθηκε η παράβαση ή η παρανομία, οπότε η αρμόδια αρχή δύναται να προχωρήσει σε είσπραξη μόνον αφότου ρητώς αναφέρει στον διασαφιστή ότι διαθέτει τρεις μήνες για να προσκομίσει την πιο πάνω απόδειξη και όταν η απόδειξη αυτή δεν προσκομίστηκε εντός της πιο πάνω προθεσμίας.